
Analóg termőhelytérkép földolgozása és elemzése geoinformatikai módszerekkel



A kutatási munkám alapja az Erdőfelügyelet által 1970-1990 között végzett tudományos kutató munka, ami Bükk-hegység Ny-i részére is elkészült analóg termőhelyfeltáró térképre épül.
Célom az analóg termőhelyfeltáró térkép és jegyzőkönyveinek digitalizálása, annak a kor igényeinek megfelelő, sokoldalú felhasználását elősegítő térképészeti feldolgozása volt.
Elsődleges tervem a termőhely változatok ábrázolása, elemzése, azok gazdálkodási egységekhez való illeszkedés vizsgálata és a hibalehetőségek kiszűrésére alkalmas módszerek kifejlesztése.
Ennek a mai technikai színvonal mellett a különböző geoinformatikai programok, mint pl. a DigiTerra Map adnak sokoldalú feldolgozási lehetőséget.
Az adatok feldolgozása egy összetett, sokrétű adatbázis létrehozását teszik lehetővé, ami könnyen és pontosan aktualizálható, minden tényezőt figyelembe vevő termőhelytérképek létrehozását teszik lehetővé.
A régi, analóg térképek jó támpontot adnak ezekhez az adatbázisokhoz, de pontatlanok, gyakran hibával terheltek. Ezeknek a térképeknek az elemzésével, fejlesztésével egy igen részletes grafikus adatbázist tudunk létrehozni, ami az esetleges gazdálkodási hibákra rámutathat és segíti az erdőtervezők munkáját.
A szakmai kiértékelés után mindenképpen le kell ellenőrizni a problémás területeket, hogy egy megbízható térképet tudjunk létrehozni az Országos Erdőállomány Adattár pontosítására és a tervezői munka megkönnyítésére.



